# Yahya Abdul-Mateen II

Yahya Abdul-Mateen II (Nova Orleans, 15 de juliol de 1986) és un actor i arquitecte estatunidenc. És conegut per interpretar David Kane / Black Manta a la pel·lícula de l'univers estès de DC Aquaman (2018) i Cal Abar a la sèrie limitada d'HBO Watchmen (2019). Per aquest darrer paper va guanyar el premi Primetime Emmy al millor actor en minisèrie o telefilm.
Després d'aparèixer a la sèrie dramàtica de musical The Get Down (2016–2017), Abdul-Mateen va aparèixer en múltiples pel·lícules com ara Baywatch (2017), The Greatest Showman (2017) i Us (2019).

## Infantesa i formació

Abdul-Mateen va néixer a Nova Orleans (Louisiana), fill de pare musulmà, Yahya Abdul-Mateen I, i mare cristiana, Mary. Va passar la infantesa a Magnolia Projects de Nova Orleans, abans de traslladar-se a Oakland (Califòrnia), on va anar a l'institut.
Es va graduar de la Universitat de Califòrnia a Berkeley amb un grau en arquitectura i va ser urbanista a San Francisco. Mentre era a Berkeley es va fer membre de la fraternitat Alpha Phi Alpha i va competir a cursa amb tanques pels California Golden Bears. Va dir que sempre havia volgut ser actor, i després va acabar obtenint un Master of Fine Arts de la Yale School of Drama i treballant com a actor de teatre.

## Carrera

El 2016, Abdul-Mateen va començar la seva carrera com a actor a la sèrie de drama musical de Baz Luhrmann The Get Down, que es va estrenar a Netflix. El seu personatge Clarence "Cadillac" Caldwell és un príncep del món de la discoteca. Va ser elogiat per la seva actuació.
El 2017, Abdul-Mateen va aparèixer a la pel·lícula dramàtica de Shawn Christensen The Vanishing of Sidney Hall, en el paper de Duane. Es va estrenar al Festival de Cinema de Sundance de 2017.
Abdul-Mateen va interpretar un oficial de policia, Garner Ellerbee, a la pel·lícula d'acció Baywatch juntament amb Dwayne Johnson i Zac Efron dirigida per Seth Gordon. Es va estrenar el 25 de maig de 2017. També va interpretar WD Wheeler, una company acròbata intel·ligent, a la pel·lícula musical The Greatest Showman (2017), amb Efron, així com Hugh Jackman, Michelle Williams i Zendaya, sobre el showman americà P. T. Barnum.
El 2018, va protagonitzar la pel·lícula dramàtica de viatge per carretera Boundaries, juntament amb Vera Farmiga i Christopher Plummer, dirigida i escrita per Shana Feste; i va interpretar l'antagonista de DC Comics Black Manta a la pel·lícula Aquaman, que va començar a rodar el maig de 2017 a Austràlia. El 2018, Abdul-Mateen va ser seleccionar per a la pel·lícula de terror Us, dirigida per Jordan Peele, que es va estrenar el març de 2019.
El febrer de 2019 es va confirmar que Abdul-Mateen estava en converses per protagonitzar la producció de Jordan Peele Candyman com a protagonista, amb la direcció de Nia DaCosta. Se'n va publicar tràiler el 27 de febrer de 2020 i està previst que s'estreni el 2021.
El març de 2019 es va anunciar que Abdul-Mateen va ser triat en la cinquena temporada de la sèrie de ciència-ficció de Netflix Black Mirror. Aquell mateix any va fer de Cal Abar, conegut com a Doctor Manhattan, a la minisèrie dramàtica de superherois d'HBO Watchmen. Per aquest paper va rebre el seu primer premi Emmy al millor actor en minisèrie o telefilm el setembre de 2020.
Abdul-Mateen va interpretar Morpheus (una versió alternativa del personatge) a la pel·lícula The Matrix Resurrections.

## Filmografia
### Pel·lícules

| Any | Títol | Paper | Notes |
| 2012 | Crescendo | Yahya | Curtmetratge, també coproductor |
| 2017 | The Vanishing of Sidney Hall | Duane Jones | |
| 2017 | Baywatch | Sergent Garner Ellerbee | |
| 2017 | The Greatest Showman | W. D. Wheeler | |
| 2018 | First Match | Darrel | |
| 2018 | Boundaries | Serge | |
| 2018 | Aquaman | David Kane / Black Manta | |
| 2019 | Us | Russel Thomas / Weyland | |
| 2019 | Sweetness in the Belly | Aziz | |
| 2020 | All Day and a Night | Big Stunna | |
| 2020 | The Trial of the Chicago 7 | Bobby Seale | |
| 2021 | Candyman | Anthony McCoy / Candyman | |
| 2021 | The Matrix Resurrections | Morpheus / Smith | |
| 2022 | Ambulance | Will Sharp | |
| 2023 | Aquaman and the Lost Kingdom | David Kane / Black Manta | |

### Televisió

| Any | Títol | Paper | Notes |
| 2016–2017 | The Get Down | Clarence "Cadillac" Caldwell | 11 episodis |
| 2018 | The Handmaid's Tale | Omar | Episodi: "Baggage" |
| 2019 | Black Mirror | Karl | Episodi: "Striking Vipers" |
| 2019 | Watchmen | Cal Abar / Jon Osterman / Doctor Manhattan | 8 episodis Primetime Emmy al millor actor en minisèrie o telefilm |

## Referències

* 1 2 3 «Yahya Abdul-Mateen - Track & Field». Cal Athletics. [Consulta: 30 juliol 2018].
* ↑ Rubenstein, Janine. «Five Things to Know About Buzzy New Actor Yahya Abdul-Mateen II». People, 21-07-2016.
* 1 2 «Yahya Abdul-Mateen II shines in Netflix's 'The Get Down'» (en anglès). New York Daily News, 06-08-2016 [Consulta: 5 febrer 2017].
* 1 2 «Meet 'The Get Down' lead actor Yahya Abdul-Mateen II». Gulf News, 06-08-2016 [Consulta: 5 febrer 2017].
* ↑ «How "Get Down" star Yahya Abdul-Mateen II went from architecture to acting» (en anglès). CBS News, 19-08-2016 [Consulta: 5 febrer 2017].
* ↑ «Alpha Epsilon Lineage». Alpha Phi Alpha Fraternity, Inc. Alpha Epsilon Chapter.
* 1 2 «Baz Luhrmann's 'The Get Down' Adds "Disco Prince" to Cast (Exclusive)» (en anglès). The Hollywood Reporter, 28-05-2015 [Consulta: 5 febrer 2017].
* ↑ «'The Get Down' Star Yahya Abdul-Mateen II on Disco, Hip Hop and Tilted Hats (Exclusive Video)». TheWrap, 17-08-2016 [Consulta: 5 febrer 2017].
* ↑ «Sundance Film Review: 'Sidney Hall'». Variety, 26-01-2017 [Consulta: 5 febrer 2017].
* ↑ «Yahya Abdul-Mateen II Dives Into 'Baywatch'; Jacob Latimore Joins 'Collateral Beauty'». Deadline Hollywood, 02-03-2016 [Consulta: 5 febrer 2017].
* ↑ «Yahya Abdul-Mateen II Joins 'The Greatest Showman On Earth'; Dan Amboyer Cast In 'Brawl In Cell Block 99'». Deadline Hollywood, 17-10-2016 [Consulta: 5 febrer 2017].
* ↑ «Ryan Kwanten Joins 'Supercon'; 'The Get Down's Yahya Abdul-Mateen II Books Pair». Deadline Hollywood, 05-07-2016 [Consulta: 5 febrer 2017].
* ↑ «'Aquaman' Finds Its Black Manta Villain With 'Get Down' Actor (Exclusive)» (en anglès). The Hollywood Reporter, 31-01-2017 [Consulta: 5 febrer 2017].
* ↑ N'Duka, Amanda «Jordan Peele's 'Us' Adds Yahya Abdul-Mateen II And Anna Diop To Cast». Deadline Hollywood, 19-07-2018 [Consulta: 5 febrer 2019].
* ↑ Kroll, Justin. «Jordan Peele's 'Candyman' Finds Its Star (Exclusive)». Variety, 27-02-2019. [Consulta: 26 febrer 2019].
* ↑ Rubin, Rebecca. «Nia DaCosta's 'Candyman' Release Delayed to 2021», 11-09-2020. [Consulta: 11 setembre 2020].
* ↑ Petski, Denise. «'Black Mirror': Anthony Mackie & Yahya Abdul-Mateen II Cast In Season 5». Deadline Hollywood, 20-03-2019. [Consulta: 21 març 2019].
* ↑ «'Watchmen': Yahya Abdul-Mateen II & Sara Vickers Cast In Damon Lindelof's HBO Pilot». Deadline Hollywood, 29-06-2018 [Consulta: 27 febrer 2019].
* ↑ Grobar, Matt. «‘Watchmen’s Yahya Abdul-Mateen II Wins First Emmy, Dedicates It “To All Of The Black Women In My Life”» (en anglès americà). Deadline, 21-09-2020. [Consulta: 18 agost 2022].
* ↑ Child, Ben. «Take the red pill and hire Laurence: can the Matrix work without Fishburne’s Morpheus?» (en anglès). The Guardian, 25-06-2021. [Consulta: 18 agost 2022].